พูดคุย:หอมหมื่นลี้ - วิกิพีเดีย

# พูดคุย:หอมหมื่นลี้

### จากวิกิพีเดีย สารานุกรมเสรี

โดย...ลักษณศิริ ศิริวรรณ

          เคยได้ยินชื่อ ดอกหอมหมื่นลี้ กันบ้างไหม ดอกไม้หอมที่มีดอกสีขาวเล็กๆน่าเอ็นดูแทบจะมองไม่เห็น เมื่อออกดอกมาเต็มต้น แม้ยืนอยู่ห่างสัก 100 เมตร กลิ่นหอมแบบพิเศษราคาแพงเทียบเท่า CHANEL NO.5 หอมคลาสสิคอ่อนๆโชยมาให้ต้องเหลียวหน้าแลหลังว่า กลิ่นหอมนี้มาจากทิศ
          เพียงแค่ชื่อที่ตั้งให้ เหมือนอธิบายคุณสมบัติของดอกไม้ชนิดนี้อย่างไม่ต้องซักถามรายละเอียด
          ดอกหอมหมื่นลี้เป็นไม้มาจากเมืองจีน ชาวจีนปลูกเป็นไม้ประดับบ้านทำนองต้นจำปีจำปาของคนไทย ต้นหอมหมื่นลี้ลักษณะต้นที่ปลูกในเมืองไทยเวลานี้คล้ายจะเป็นไม้พุ่มขนาดกลางแต่จริงๆแล้วเป็นไม้ต้นใหญ่แบบไม้ยืนต้น คนที่เคยไปอ่างขางถ้าได้เคยแวะบ้านชาวจีนฮ่อของกองพล 93 ชาวจีนที่อพยพมาตั้งรกรากในเมืองไทยนานมากแล้ว จะพบว่าเขาเด็ดดอกหอมหมื่นลี้จากต้นสดๆมาผสมใบชาให้เราดื่มเมื่อเราไปเยือนบ้านเขา ที่เมืองจีน เมืองกุ้ยหลินที่ตอนนี้คนไทยเห่อไปชมความงามของทะเลสาปจนโรงแรมและส้วมเต็มทุกปีๆนั้น เขาปลูกดอกหอมหมื่นลี้เป็นอุตสาหกรรมไร่ใหญ่ๆเพื่อไปทำเหล้า หัวน้ำหอมและผสมใบชาดื่ม
          ที่เมืองจีนเรียกว่าดอกกุ้ยฮัว เมืองไทยสมัยก่อนเรียก ต้นสารภีฝรั่ง แต่ชื่อเรียกต้นไม้ชื่อสามัญแบบนี้มักเปลี่ยนไปตามเวลา ใครนึกอยากตั้งชื่อใหม่ๆเรียกใหม่ๆได้เรื่อย สมัยนี้ชื่อไหนแปลกโดนใจคน ชื่อนั้นมักจะได้รับความนิยม
          ดอกไม้หอม หอม เป็นความพิเศษเพิ่มคุณค่าให้ดอกไม้มีมูลค่าเพิ่มขึ้นในต้นไม้ ที่จะมีจุดเด่นที่รูปทรงดอก สีดอก และการบานทนบานนาน แต่น่าเสียดายดอกไม้หอมมักจะไร้สีสัน บานช่วงเวลาจำกัดและรูปทรงดอกธรรมดาไม่น่าสนใจ อาจเป็นเรื่องความสมดุลของธรรมก็เป็นได้ที่ทำให้ดอกให้หอมโดยมากมีคุณสมบัติตามที่กล่าว โลกมีความยุติธรรมเสมอ ไม่เว้นแม้ในโลกของดอกไม้

จาก http://www.manager.co.th/MetroLife/ViewNews.aspx?NewsID=9490000040005

ดึงข้อมูลจาก "http://th.wikipedia.org../../../%E0%B8%AB/%E0%B8%AD/%E0%B8%A1/%E0%B8%9E%E0%B8%B9%E0%B8%94%E0%B8%84%E0%B8%B8%E0%B8%A2%7E%E0%B8%AB%E0%B8%AD%E0%B8%A1%E0%B8%AB%E0%B8%A1%E0%B8%B7%E0%B9%88%E0%B8%99%E0%B8%A5%E0%B8%B5%E0%B9%89.html".

##### Views

- บทความ
- อภิปราย
- รุ่นปัจจุบัน

##### ค้นหา